TTA ตัดขายเรือ “ทอร์ เอนเตอร์ไพรส์” รับเงินกว่า 183 ลบ.
TTA ตัดขายเรือ “ทอร์ เอนเตอร์ไพรส์” รับเงินกว่า 183 ลบ.
12 ก.ค. 2561

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า บริษัท โทรีเซน ชิปปิ้ง สิงคโปร์ พีทีอีแอลทีดี (TSS) ซึ่งเป็นบริษัทย่อยที่บริษัทถือหุ้นอยู่ร้อยละ 100 ได้ขายเรือ ทอร์ เอนเตอร์ไพรส์ ซึ่งเป็นเรือบรรทุกสินค้าทั่วไป ขนาดระวางบรรทุก 42,529 เดทเวทตัน สร้างในปี 2538 ให้กับบริษัทซึ่งไม่ได้เป็นบุคคลเกี่ยวโยงกับบริษัท
สำหรับ ราคาขายเรือทอร์ เอนเตอร์ไพรส์ เท่ากับ 5,600,000 ดอลลาร์สหรัฐอเมริกา หรือเป็นประมาณ 183,954,400 บาท (อัตราแลกเปลี่ยน 1 ดอลลาร์สหรัฐอเมริกา เท่ากับ 32.8490 บาท) หลังจากขายเรือลำดังกล่าว กองเรือของกลุ่มบริษัท โทรีเซนจะเหลือ 21 ลำ ขนาดระวางบรรทุกเฉลี่ย 55,285 เดทเวทตัน อายุเฉลี่ยของกองเรือ 11.24 ปี
ทั้งนี้การขายเรือเป็นไปตามสถานการณ์ของธุรกิจเรือบรรทุกสินคาแห้งเทกองในปัจจุบัน ซึ่งกองเรือเก่าจะแข่งขันในตลาดได้น้อยลงและควบคุมค่าใช้จ่ายด้านการทำงานยากขึ้น คณะกรรมการของ TSS จึงเห็นควรให้ขายเรือดังกล่าว
โดยเงินที่ได้จากการขายเรือจะนำไปใช้ในการปรับปรุงกองเรือของบริษัทฯ โดยสอดคล้องกับกลยุทธ์การปรับปรุงประสิทธิภาพกองเรือของบริษัท